system
Răspunde în limba română, în stilul Wikipedia, cat mai corect gramatical.
user
Cum ai descrie George Ciorănescu?
assistant
George Ciorănescu () a fost un eseist, jurnalist, poet, prozator, publicist și traducător român care a trăit cea mai mare parte a vieții sale în exil. A avut patru frați, toți intelectuali de calibru români, matematicianul Nicolae Ciorănescu, poetul Ioan Ciorănescu, lingvistul Alejandro Ciorănescu și chimista Ecaterina Ciorănescu-Nenițescu.

Biografie 
S-a stabilit inițial la Paris și apoi la München.  A fost animator a numeroase cenacluri și reviste literare ale exilului și redactor șef (1955 - 1957, respectiv 1958 - 1965) la postul de radio Europa Liberă, unde a deținut și funcția de director adjunct al departamentului în limba română (1965 - 1970). A plecat, temporar, din acest post în urma unui conflict avut cu Noel Bernard, care îl angajase la Radio Europa Liberă pe fiul lui Aurel Baranga, Harry Baranga. (Despre A. Baranga v. articol Vladimir Tismăneanu în: Evenimentul zilei din 5 septembrie 2008)

A fost protagonist al mișcării pentru unitatea Europei în exilul românesc. Astfel, la 9 mai 1948, s-a ținut, la Haga, Congresul Constitutiv al Mișcării Europene, prezidat de Winston Churchill. Aici s-au constituit comitetele naționale ale Mișcării Europene, cuprinzând inclusiv statele căzute sub ocupație sovietică. Comitetul român a avut, ca figuri mai proeminente, pe George Ciorănescu, președinte, Grigore Gafencu, Gabriel Bădărău și alții.

A coeditat, la inițiativa lui Ion Dumitru, revista Apoziția, a cenaclului literar omonim din München, pe care a condus-o din 1982 până în 1992.

Operă publicată (incompletă)

Eseuri 

 Romanii și ideea federalistă, București, 1996

Opera poetică 

 Ystud, poeme amare, Paris 1950
 Codicil, Paris 1952
 Poeme fără răspuns, Paris 1952
 Poeme prea târzii, Paris  1954
 Un român prin Grecia, Paris 1967
 Morior ergo sum, München 1981
 Catrene definitorii diezate, München 1987 
 Metaerotism imaginar, München 1990

Antologii 

 Spicuiri din lirica americană contemporană, 1993
 Mai aproape de ingeri, traduceri din lirica religioasă

Note

Legături externe  
 
 Despre George Ciorănescu 

Nașteri în 1918
Decese în 1993
Decese pe 6 februarie
Autori români
Eseiști români
George
Jurnaliști români
Poeți români din secolul al XX-lea
Români expatriați în Germania
Scriitori români din secolul al XX-lea
Traducători români